b'\n_START_ARTICLE_\nHoror\n_START_PARAGRAPH_\nHoror (\xc4\x8diji naziv dolazi od latinske rije\xc4\x8di horror, u\xc5\xbeas) je naziv koji se danas koristi za \xc5\xbeanr u fiktivnim djelima (kao \xc5\xa1to su knji\xc5\xbeevnost, likovna umjetnost, strip, film, video-igre), a \xc4\x8diji autori nastoje izazvati strah, uznemirenje i nelagodu kod njihovih konzumenata. Kao naj\xc4\x8de\xc5\xa1\xc4\x87i izvor neugodnih osje\xc4\x87aja jest uvo\xc4\x91enje nekog zlog - a ponekad neobja\xc5\xa1njivog i nerazumljivog - elementa natprirodnog porijekla u "normalnu" ljudsku svakodnevnicu. Od 1960-ih se izraz horor koristi i za djela s morbidnim, neugodnim temama i sna\xc5\xbenom emocionalnom napeto\xc5\xa1\xc4\x87u. Horor se \xc4\x8desto propli\xc4\x87e s djelima znanstvene fantastike, kao i fantastike, s kojima zajedno tvori poseban nad-\xc5\xbeanr spekulativne fikcije. Za izraz horor se u pro\xc5\xa1losti koristio izraz strava i u\xc5\xbeas, odnosno strava.\n_START_SECTION_\nKnji\xc5\xbeevnost\n_START_PARAGRAPH_\nPo\xc4\x8detak horora kao knji\xc5\xbeevnog \xc5\xbeanra datira od 18. stolje\xc4\x87a s objavom romana Horacea Walpolea (Otrantski dvorac, 1764.), \xc5\xa1to je ujedno i po\xc4\x8detak pod\xc5\xbeanra tzv. goti\xc4\x8dkog horora. U 19. stolje\xc4\x87u zna\xc4\x8dajan je roman Mary Shelley Frankenstein (1818.), kratke horor pri\xc4\x8de Edgara Allana Poea, Stevensonov Neobi\xc4\x8dan slu\xc4\x8daj dr. Jekylla i g. Hydea (1886.), Wildeov roman Slika Doriana Graya (1890.) i Stokerov Drakula (1897.)._NEWLINE_U prvim desetlje\xc4\x87ima 20. stolje\xc4\x87a zna\xc4\x8dajni autori horor romana bili su Howard P. Lovecraft (1890.-1937.) i M. R. James (1862.-1936.). Jedan od najutjecajnih horor autora dana\xc5\xa1njice, \xc4\x8dija su brojna djela ekranizirana, je Stephen King.\n_START_SECTION_\nPojam i podjela\n_START_PARAGRAPH_\n_NEWLINE_Podvrsta je akcijskog filma s nagla\xc5\xa1enom tematikom straha. Horore djelimo u dvije glavne skupine: na psiholo\xc5\xa1ke i akcijske. Psiholo\xc5\xa1ki horor je vrsta horor filma koji se temelji na psihi\xc4\x8dkim zapletima, tj. radnjama koje gledatelju daju izbor razmi\xc5\xa1ljanja o vi\xc4\x91enom. Akcijski horor je svaki horor film koji nije psiholo\xc5\xa1ki, dakle s tematikom ubojica, vampira, zombija, vje\xc5\xa1tica i sl._NEWLINE_Primjeri psiholo\xc5\xa1kog horora su Krug 2 (2004), za akcijske - Petak 13.,1980, No\xc4\x87 \xc5\xbeivih mrtvaca (1968), itd.'